सर्वेक्षण के दूसरे दिन खेलों में से अपना हीरो चुनने के लिए लोगों के समक्ष पांच विकल्प दिए गए थे। खेलों में सबसे ज्यादा मत दो दशकों से क्रिकेट की दुनिया के सिरमौर सचिन तेंदुलकर को मिले। पाठकों ने सचिन को 47.92 प्रतिशत वोट दिए। बिहार और झारखंड के कुल 56.83 प्रतिशत पाठकों ने सचिन तेंदुलकर को अपना हीरो चुना तो उ.प्र. और दिल्ली के 30 प्रतिशत पाठकों की पहली पसंद सचिन तेंदुलकर रहे। सचिन के बाद बतौर हीरो धोनी पाठकों की दूसरी पसंद रहे। धोनी को उत्तरप्रदेश और दिल्ली से 26.6 प्रतिशत पाठकों ने अपनी पहली पसंद चुना तो झारखंड और बिहार तो धोनी के प्रशंसक कम नहीं थे। धोनी को बिहार से 26.9 प्रतिशत वोट मिले। बैडमिंटन की दुनिया में भारत का नाम रोशन करने वाली साइना नेहवाल को 3.25 प्रतिशत मिले। झारखंड और बिहार से साईना को 14 प्रतिशत तो उत्तर प्रदेश और दिल्ली से उन्हें 7.1 प्रतिशत वोट मिले। विजेंदर और साइना के बीच वोटों का फासला बेहद कम रहा। विजेंदर को 3.25 प्रतिशत मत मिले। मुक्केबाजी की दुनिया में कमाल दिखाने वाले सुरंजय को एक प्रतिशत वोट मिले।